joelniklaus/EU_Wikipedias huggingface dataset:
Άντι Πάρκερ

Ο Άντι Πάρκερ (αγγλ. Andy Parker) είναι Βρετανός ντράμερ της ροκ μουσικής, γνωστός ως μέλος των UFO κατά το μεγαλύτερο μέρος της καριέρας τους.

Βιογραφία 
Ο Πάρκερ γεννηθηκε στο Τσέστνατ του Χέρτφορντσαϊρ στις 21 Μαρτίου 1952. Στην ηλικία των πέντε ετών ξεκίνησε την φοίτηση του στο δημοτικό σχολείο Holy Trinity C of E, όπου συμμετείχε στην εκκλησιαστική χορωδία, για να συνεχίσει στα έντεκα του στο Cheshunt Grammar School. Το 1965, αγόρασε το πρώτο του σετ τυμπάνων και για τα επόμενα χρόνια έγινε ροκ ντράμερ με κύριες επιρροές τους Rolling Stones, The Who, The Kinks και τον Τζίμι Χέντριξ. Τρία χρόνια αργότερα αποφοίτησε από το λύκειο, για να συνεχίσει στο κολέγιο East Herts, μελετώντας φυσική και μαθηματικά.

Το 1969, σχημάτισε ένα μπλουζ συγκρότημα μαζί με τον κιθαρίστα Στιβ Κέισι με την ονομασία Aurora Borealis. Το καλοκαίρι του ίδιου έτους γνωρίστηκε με τον Φιλ Μογκ, τον Πιτ Γουέι και τον Μικ Μπόλτον, δημιουργώντας την πρώτη σύνθεση των UFO. Ο πρώτος δίσκος του σχήματος κυκλοφόρησε το 1970 με τίτλο "UFO 1" μέσω της δισκογραφικής εταιρείας "Beacon Records", με τον Πάρκερ να παραμένει στο συγκρότημα μέχρι τον Απρίλιο του 1983.

Το 1984, έγινε μέλος των Waysted, με τους οποίους κυκλοφόρησε το ομώνυμο ΕΡ, αποχωρώντας έναν χρόνο αργότερα. Για την επόμενη δεκαετία ασχολήθηκε επαγγελματικά με τις κατασκευές και διέμενε αρχικά στην Καλιφόρνια, για να επιστρέψει στην πατρίδα του το 1987 μετά τον θάνατο του πατέρα του. Στα τέλη της δεκαετίας του '80, άνοιξε ένα μικρό στούντιο ηχογραφήσεων στο Μπέρμπανκ της Καλιφόρνια μαζί με τον Μπόμπι Μπαρθ των Blackfoot, το οποίο συνέχισε την λειτουργία του μέχρι το 1992.

Ο Πάρκερ επέστρεψε στους UFO μετά από δέκα χρόνια, περιοδεύοντας τον Δεκέμβριο του 1993 στην Γερμανία με τους Quiet Riot και τους Doc Holliday. Λίγους μήνες αργότερα πραγματοποίησαν μία ιαπωνική περιοδεία και ξεκίνησαν να δουλεύουν πάνω στο άλμπουμ "Walk on Water", στου οποίου την περιοδεία αρνήθηκε να συμμετάσχει λόγω προβλημάτων στις σχέσεις μεταξύ των μελών του σχήματος.

Για την επόμενη δεκαετία δεν ασχολήθηκε επαγγελματικά με την μουσική, παίζοντας για ένα μικρό διάστημα σε ένα τοπικό συγκρότημα με την ονομασία Jack of Herts. Τον Αύγουστο του 2005, ο Πωλ Ρέιμοντ προσκάλεσε τον Πάρκερ να παίξει με τους UFO στο "Piorno Rock Festival" το Νοέμβριο του ίδιου έτους, μετά την αποχώρηση του Τζέισον Μπόναμ. Μετά την συναυλία του προτάθηκε η μόνιμη θέση του ντράμερ του συγκροτήματος, ηχογραφώντας τον δίσκο "The Monkey Puzzle". Έκτοτε, συνεχίζει στο συγκρότημα ηχογραφώντας και περιοδεύοντας ανά τακτά χρονικά διαστήματα.

Δισκογραφία

Παραπομπές

Πηγές 

 Bio - Andy Parker - drummer in the rock band UFO
 Metalstorm - Andy Parker
 UFO | Biography, Albums, & Streaming Radio | AllMusic

Εξωτερικοί σύνδεσμοι 
 UFO Official Site

Ντράμερς
Ροκ μουσικοί
Άγγλοι μουσικοί
Ντικ Χούμερ

Ο Ντικ Χούμερ (αγγλικά: Dick Huemer, 2 Ιανουαρίου 1898 - 30 Νοεμβρίου 1979) ήταν Αμερικανός animator κατά τη διάρκεια της Χρυσής Εποχής του Αμερικανικού animation. Την καριέρα του την ξεκίνησε στα καρτούν στούντιο του Ραούλ Μπαρέ, το 1916. Κατόπιν, το 1923 ξεκίνησε να εργάζεται στη Fleischer Studios, όπου εκεί ασχολήθηκε με τον χαρακτήρα Koko the Clown. Ενώ αργότερα μετακόμισε στο Χόλιγουντ, στην εταιρεία τους Τσαρλς Μιντζ, όπου εργάσθηκε ως animator και σκηνοθέτης. Τέλος, εντάχθηκε στην εταιρεία Disney, όπου παρέμεινε σε όλη του την καριέρα, εκτός από τρία χρόνια 1948-51, έτη κατά τα οποία δημιούργησε πρωτοποριακά διαφημιστικά κινουμένων σχεδίων αλλά και το κόμικ The Adventures of Buck O'Rue. Το 2007, ο γιος του δέχτηκε το βραβείο Disney Legends, και ο πατέρας του συμπεριλήφθηκε στη σχετική λίστα.

Παραπομπές

Πηγές 
Huemer.com

Εξωτερικοί σύνδεσμοι 
Disney Legends Image
Annie Award Image

Αμερικανοί animators
Άνθρωποι της Disney
Υπαπαντή

Η  Υπαπαντή είναι Δεσποτική και Θεομητορική εορτή της Ορθόδοξης Εκκλησίας, που εορτάζεται η "προσφορά" του Ιησού στο Ναό από την μητέρα Του Μαρία και τον θετό Του πατέρα Ιωσήφ, σαράντα ημέρες μετά τη γέννησή Του. Ήταν μια παράδοση για τα πρωτότοκα αγόρια που την τήρησαν οι κηδεμόνες του Ιησού ως πιστοί Εβραίοι. Κατ' αναλογίαν σήμερα είναι ο "σαραντισμός" που τελούν οι μητέρες με το παιδί στον χριστιανικό ναό.

Στο ναό του Σολομώντα όπου έγινε η τελετή, συνάντησαν δύο πρόσωπα με προφητικό χάρισμα, τον γέροντα Συμεών και την γερόντισσα Άννα (όχι τη μητέρα της Μαρίας). Και οι δύο  αναγνώρισαν στο πρόσωπο του βρέφους τον Μεσσία και προφήτευσαν σχετικά με το λυτρωτικό έργο του προσαγομένου βρέφους. Το περιστατικό αναφέρεται στο κατά Λουκάν Ευαγγέλιο (β΄22-40).

Η εορτή της Υπαπαντής, ανήκει στις εορτές του δωδεκαόρτου, δηλαδή τις σημαντικότερες 12 εορτές της Εκκλησίας. Ο εορτασμός της (καταβασίες) ξεκινάει στις 15 Ιανουαρίου,  μετά την απόδοση των Φώτων (τέλος της περιόδου των Φώτων 14 Ιανουαρίου), κορυφώνεται την κυριώνυμο ημέρα, 2 Φεβρουαρίου, και ολοκληρώνεται στις 9 Φεβρουαρίου με την απόδοση της εορτής.

Χριστιανικές εορτές και τελετές
Ιησούς Χριστός
Χριστιανική ορολογία
Alejandro

Το τουφέκι ελεύθερων σκοπευτών Alejandro είναι τουφέκι χειροκίνητου κλείστρου που έχει σχεδιαστεί και κατασκευαστεί στην Κούβα από την Union de Industrias Militares. Ονομάστηκε έτσι από την κωδική ονομασία που χρησιμοποιήθηκε από τον Φιντέλ Κάστρο στη Σιέρρα Μαέστρα, η οποία είναι επίσης το μεσαίο του όνομα.

Σχεδίαση
Το Alejandro είναι τουφέκι ακριβείας που χρησιμοποιείται από όλους τους κλάδους των Ενόπλων Δυνάμεων της Κούβας. Ο σχεδιασμός του ξεκίνησε προς το τέλος του 2001 και τις αρχές του 2002, και χρησιμοποιεί το διαμέτρημα 7.62×54mmR με έναν εσωτερικό γεμιστήρα χωρητικότητας 8 φυσιγγίων. Παρά το γεγονός ότι μπορεί να χρησιμοποιήσει διαφορετικούς τύπους διόπτρων, ακόμα και δυτικών προτύπων, το πρότυπό του είναι η PSO-1. Το όπλο έχει δείξει καλές επιδόσεις, αλλά λόγω της χώρας καταγωγής του έχει λάβει ελάχιστη προσοχή από τον διεθνή τύπο.

Εξωτερικοί σύνδεσμοι 
 Rifle information
 Overview and performance

Τυφέκια
Άντι Μάρρεϊ

Ο Σερ Άντυ Μάρρεϊ, ΑΒΑ  (Sir Andrew Barron Murray, 15 Μαΐου 1987) είναι Σκωτσέζος αντισφαιριστής, που βρίσκεται σήμερα στη θέση Νο. 46 της παγκόσμιας κατάταξης.

Γεννήθηκε στη Γλασκόβη. Ξεκίνησε την αντισφαίριση στην ηλικία των 3, συμμετείχε στο πρώτο του τουρνουά στην ηλικία των 5 και έπαιζε στο πρωτάθλημα τέννις για πρώτη φορά όντας 8 χρόνων. 

Εἰναι κάτοχος τριών τουρνουά Γκραν Σλαμ στο μονό, του  Αμερικανικού Όπεν (2012) και δύο φορές του Γουίμπλεντον (2013 και 2016) ενώ άλλες 8 φορές έχει υπάρξει φιναλίστ σε Γκραν Σλαμ. Το 2015 κατέκτησε το Κύπελλο Ντέιβις με την Μεγάλη Βρετανία. Με την κατάκτηση του δεύτερου τίτλου του στο Γουίμπλεντον, το 2016, έγινε ο πρώτος Βρετανός που κέρδισε παραπάνω από έναν τίτλο στην συγκεκριμένη διοργάνωση από το 1935 και τον Φρεντ Πέρι. Επίσης, ο Μάρρεϊ έχει κατακτήσει δύο χρυσά ολυμπιακά μετάλλια στο απλό ανδρών, στο Λονδίνο το 2012 και στο Ρίο το 2016. Συνολικά έχει κατακτήσει 46 τίτλους ATP εκ των οποίων οι 14 είναι τίτλοι της σειράς ATP Masters 1000. Το 2016 ανέβηκε στο Νο1 της παγκόσμιας κατάταξης όπου παρέμεινε για 41 εβδομάδες μέχρι το 2017. Τα επόμενα χρόνια ταλαιπωρήθηκε πολύ από τραυματισμούς. Το 2018 και το 2019 μάλιστα υποβλήθηκε σε δυο επεμβάσεις στο ισχίο. Το 2022 κατάφερε μετά από 4 χρόνια να επιστρέψει στο Top 50 της παγκόσμιας κατάταξης. 

Τον Μάρτιο του 2022 πέτυχε ένα σημαντικό ορόσημο καθώς έφτασε στις 700 νίκες καριέρας.

Τον Μάϊο του 2019 εχρήσθη ιππότης από τον τότε πρίγκιπα Κάρολο στα ανάκτορα του Μπάκιγχαμ.

Τελικοί Γκραν Σλαμ

Μονό (3 τίτλοι, 8 φιναλίστ)

Ολυμπιακά Μετάλλια

Μονό (2 χρυσά)

Μεικτό Διπλό:  (1 αργυρό)

Παραπομπές

Σημειώσεις 

Βρετανοί αθλητές της αντισφαίρισης
Βρετανοί Ολυμπιονίκες
Νικητές του Γουίμπλεντον
Νικητές του Αμερικανικού Όπεν
Αθλητές της αντισφαίρισης στους Θερινούς Ολυμπιακούς Αγώνες 2016
Μπιλ Πιτ

Ο Μπιλ Πιτ (αγγλικά: Bill Peet, 29 Ιανουαρίου 1915 - 11 Μαΐου 2002) ήταν Αμερικανός σχεδιαστής παιδικών βιβλίων και σεναριογράφος της Disney. Εντάχθηκε στην εταιρεία το 1937 και εργάστηκε στην ταινία Η Χιονάτη και οι επτά νάνοι, προς το τέλος της παραγωγής της. Η συμμετοχή του σε ταινίες της εταιρείες συνεχίστηκε τόσο σε μεγάλου μήκους ταινίες αλλά και σε μικρές ιστορίες, έως το 1967 με την ταινία Το Βιβλίο της Ζούγκλας. Μία διαφωνία περί της σκηνοθεσίας με την εταιρεία τον ανάγκασε σε προσωπικό διάλειμμα. Παρόλα αυτά, έως ότου έφυγε συμμετείχε σε αρκετές γνωστές ταινίες, συμπεριλαμβανομένου το Πινόκιο, το Φαντασία, το Ντάμπο, το ελεφαντάκι, το Η Αλίκη στη Χώρα των Θαυμάτων, το Τα 101 σκυλιά της Δαλματίας κ.ά.

Παραπομπές

Εξωτερικοί σύνδεσμοι 
 Bill Peet Website 
 
 Bill Peet interview

Συγγραφείς παιδικής και νεανικής λογοτεχνίας
Αμερικανοί συγγραφείς
Αμερικανοί animators
Άνθρωποι της Disney
Μες στον καθρέφτη και τι βρήκε η Αλίκη εκεί

Το Μες στον καθρέφτη και τι βρήκε η Αλίκη εκεί (αγγλικά: Through the Looking-Glass, and What Alice Found There) είναι αγγλικό μυθιστόρημα του 1871, που γράφτηκε από τον Λιούις Κάρολ. Ουσιαστικά, πρόκειται για τη συνέχεια του επιτυχημένου του μυθιστορήματος Οι Περιπέτειες της Αλίκης στη Χώρα των Θαυμάτων (1865). Το βιβλίο τοποθετείται έξι μήνες μετά το πρώτο μυθιστόρημα και περιγράφει τις νέες περιπέτειες της Αλίκης, που μπαίνει ξανά στον φανταστικό κόσμο, αυτήν τη φορά μέσω ενός καθρέφτη.

Εξωτερικοί σύνδεσμοι 
Κατάλογος των εικονογραφημένων βιβλίων με περιπέτειες της Αλίκης από το 1899 έως το 2009
Διαδικτυακά κείμενα

Έκδοση του 1917 από το archive.org

Η Αλίκη στη Χώρα των Θαυμάτων
Μυθιστορήματα για παιδιά
Μυθιστορήματα του Λιούις Κάρολ
Μυθιστορήματα φαντασίας
Μυθιστορήματα που έγιναν ταινίες
Μυθιστορήματα που έγιναν τηλεοπτικές σειρές
Μυθιστορήματα που έγιναν όπερες
Παύλος Σαρλής

Ο Παύλος Θ. Σαρλής (18 Αυγούστου 1932 - 4 Φεβρουαρίου 2011) ήταν Έλληνας δικηγόρος, βουλευτής και ευρωβουλευτής και νωρίτερα γενικός γραμματέας του υπουργείου Εμπορικής Ναυτιλίας.

Πολιτική σταδιοδρομία 
Γεννήθηκε στον Πειραιά, σπούδασε νομικά και άσκησε το επάγγελμα του δικηγόρου. Εξελέγη βουλευτής στην Α΄ Πειραιά με τη Νέα Δημοκρατία στις εκλογές του 1981 και επανεξελέγη με το ίδιο κόμμα στις εκλογές του 1985. Στη συνέχεια εξελέγη στο Ευρωπαϊκό Κοινοβούλιο, όπου υπηρέτησε από τον 1989 ως το 1999 (δύο θητείες). Ως ευρωβουλευτής  μετέσχε επανειλημμένα στην Επιτροπή Μεταφορών και Τουρισμού.

Το 2001 έγινε η προσχώρησή του στους Φιλελεύθερους του Στέφανου Μάνου.

Πέθανε σε ηλικία 79 ετών το 2011.

Με τη σύζυγό του, Αγγελική Τσιγαρίδα, απέκτησαν 1 κόρη.

Παραπομπές 

Βουλευτές εκλεγμένοι με τη Νέα Δημοκρατία
Ευρωβουλευτές εκλεγμένοι με τη Νέα Δημοκρατία
Βουλευτές Α΄ Πειραιά
Ευρωβουλευτές της Ελλάδας εκλεγμένοι την περίοδο 1994-1999
Ευρωβουλευτές της Ελλάδας εκλεγμένοι την περίοδο 1989-1994
Μοχάμεντ Χαν Κατζάρ

Ο Αγά Χαν Μοχάμεντ Κατζάρ (1742-1797, Περσικά: آغا محمد خان قاجار) ήταν ο ιδρυτής της Δυναστείας των Κατζάρων της Περσικής Αυτοκρατορίας και κυβέρνησε ως απόλυτος μονάρχης στην περίοδο 1789-1797 ως σάχης. Ήταν αρχικά οπλαρχηγός του κλάδου Κουγιουνλού της φυλής Κατζάρ. Το 1789, ο Αγά Μοχάμεντ Χαν ενθρονίστηκε ως βασιλέας της Περσίας, αλλά στέφθηκε επίσημα τον Μάρτιο του 1796. Στις 17 Ιουνίου 1797 δολοφονήθηκε και τον διαδέχθηκε ο ανιψιός του Φαθ Αλί Σαχ Κατζάρ.

Η βασιλεία του Αγά Μοχάμεντ Χαν είναι αξιοσημείωτη λόγω της επανένωσης της Περσίας. Μετά τον θάνατο του Ναντέρ Σαχ (δ. 1747), πολλά από τα περσικά εδάφη στην περιοχή του Καυκάσου είχαν διαμελιστεί σε διάφορα χανάτα ή είχαν δηλώσει de facto ανεξαρτησία, όπως η Γεωργία. Μετά από 48 χρόνια όλα υποτάχθηκαν στον Αγά Μοχάμεντ Χαν. Ορισμένες από τις ανακαταλήψεις του κρίνονται ακόμη και για την εποχή του εξαιρετικά σκληρές, με χαρακτηριστικό παράδειγμα τη υποταγή της Γεωργίας, κατά την οποία λεηλάτησε την πρωτεύουσα Τιφλίδα και έσφαξε πολλούς από τους κατοίκους της, παίρνοντας περίπου 15.000 Γεωργιανούς αιχμαλώτους στην ηπειρωτική Περσία.

Κατά την βασιλεία του Αγά Μοχάμεντ Χαν μετακινήθηκε επίσης η πρωτεύουσα της Περσίας στην Τεχεράνη.

Βίος
Ο Αγά Μοχάμεντ Χαν γεννήθηκε περίπου το 1742 στο Αστραμπάντ και ανήκε στον κλάδο Κογιουνλού της φυλής Κατζάρ. Η φυλή είχε διάφορους άλλους με γνωστότερο τον κλάδο Ντεβελού, ο οποίος βρισκόταν συχνά σε αντιπαράθεση με τον κλάδο Κογιουνλού. Ο Αγά Μοχάμεντ Χαν ήταν ο πρωτότοκος γιος του οπλαρχηγού της πατριάς Κογιουνλού Μοχάμεντ Χασάν Χαν Κατζάρ και εγγονός του Φαθ Αλί Χαν, εξέχοντος αριστοκράτη, ο οποίος εκτελέστηκε από του σάχη Ταχμάσπ Β΄ (ενδεχομένως με την προτροπή του Ναντέρ Κολί Μπεγκ, ο οποίος αργότερα θα γίνει γνωστός ως Ναντέρ Σαχ σφετεριζόμενος τον θρόνο της Περσίας το 1736 και θεμελιώνοντας τη δυναστεία των Αφσαριδών. Ο Αγά Μοχάμεντ Χαν είχε αρκετούς αδελφούς και ετεροθαλείς αδελφούς, τους Χουσεΐν Κολί Χαν, Μορτετζά Κολί Χαν, Μουσταφά Κολί Χαν, Ρεζά Κολί Χαν, Τζαφάρ Κολί Χαν, Μαχντί Κολί Χαν,  Αμπάς Κολί Χαν και Αλί Κολί Χαν.

Σε νεαρή ηλικία αιχμαλωτίστηκε από τον Αντέλ Σαχ Αφσάρ και ευνουχίστηκε, οπότε έμεινε χωρίς απογόνους και είναι γνωστός ως ο ευνούχος μονάρχης.

Παραπομπές σημειώσεις

Βιβλιογραφία
 
 

Πέρσες βασιλείς
Δυναστεία των Κατζάρων
Ρωσοπερσικοί πόλεμοι
Ευνούχοι
Γενεαλογία Οσμανιδών

Γενεαλογικό δένδρο για την Οθωμανική Δυναστεία:
Σημείωση: Μωάμεθ = Μεχμέτ.

Δείτε επίσης
 Ottoman family tree

Οθωμανοί Σουλτάνοι
Γενεαλογία
WWE 2K16

Το WWE 2K16 είναι ένα βιντεοπαιχνίδι επαγγελματικής πάλης που αναπτύχθηκε από την Yuke's και την Visual Concepts, και δημοσιεύθηκε από την 2K Sports για τα PlayStation 3 (PS3), PlayStation 4 (PS4), Xbox 360, και Xbox One. Είναι το δέκατο έβδομο παιχνίδι στη σειρά παιχνιδιών WWE (το τρίτο που φέρει το λογότυπο "WWE 2K"), και αποτελεί συνέχεια του WWE 2K15.

Μάρκετιγνκ και προώθηση 
Το παιχνίδι ανακοινώθηκε επίσημα στις 16 Ιουνίου 2015, με το WWE και την 2K να ανακοινώνουν τους πρώτους έξι Superstars και Divas, οι οποίοι θα συμπεριλαμβάνονταν στο roster του παιχνιδιού.
Στις 6 Ιουλίου 2015, ο "Stone Cold" Steve Austin ανακοινώθηκε ως ο superstar που θα διακοσμήσει το εξώφυλλο του παιχνιδιού.

Στις 27 Ιουλίου 2015, η 2K ανακοίνωσε ότι ο T-800 Εξολοθρευτής του Άρνολντ Σβαρτσενέγκερ (οι εκδόσεις από τον Εξολοθρευτή και Εξολοθρευτής 2: Μέρα Κρίσης) θα είναι χαρακτήρας του παιχνιδιού διαθέσιμος αποκλειστικά μέσω προπαραγγελίας. Αργότερα εκείνη τη μέρα, η 2K κυκλοφόρησε την πρώτη επίσημη εικόνα του παιχνιδιού, το τραπέζι των σχολιαστών του Raw με το καπέλο του JBL τοποθετημένο πάνω του.

Στις 4 Αυγούστου 2015, το IGN κυκλοφόρησε τις πρώτες εικόνες, gameplay και εισόδους για το WWE 2K16 στο Gamescom. Έπειτα το IGN χειρίστηκε την έκδοση νεότερων εικόνων, animation, λειτουργιών, και artwork τα οποία θα αποτελούσαν μέρος του παιχνιδιού. Επίσης χειρίστηκε την εβδομαδιαία έκδοση superstar οι οποίοι θα συμπεριλαμβάνονταν στο παιχνίδι, ονομάζοντάς το "IGN's Roster 3:16". Μια μετάφραση στα Αραβικά ανακοινώθηκε για τις χώρες της Μέσης Ανατολής. Ένα demo του παιχνιδιού ήταν διαθέσιμο σε επίλεκτες τοποθεσίες Walmart ανά τις Ηνωμένες Πολιτείες ως μέρος της καμπάνιας "WWE 2K16 Early Access Tour".

References 

Βιντεοπαιχνίδια του PlayStation 3
Βιντεοπαιχνίδια του PlayStation 4
Βιντεοπαιχνίδια του Xbox One
Λουπίτα Τοβάρ

Η Λουπίτα Τοβάρ (Guadalupe Natalia Tovar Sullivan, 27 Ιουλίου 1910 - 12 Νοεμβρίου 2016) ήταν Μεξικανή ηθοποιός, περισσότερο γνωστή για τον πρωταγωνιστικό της ρόλο στην έκδοση του Δράκουλα, το 1931, που γυρίστηκε στο Λος Άντζελες από την Universal Pictures τη νύχτα, χρησιμοποιώντας τα ίδια σκηνικά με την έκδοση του Μπέλα Λουγκόσι, όμως με διαφορετικό σκηνοθέτη και επιτελείο ηθοποιών. Η Τοβάρ πρωταγωνίστησε και στην ταινία του 1931 Σάντα, την πρώτη μεξικανική ταινία με ήχο.

Για το σύνολο του έργου της τιμήθηκε από τη Μεξικανική Ακαδημία Κινηματογραφικών Τεχνών και Επιστημών (Academia Mexicana de Artes y Ciencias Cinematográficas), το 2001.

Παραπομπές 

Τοβαρ
Αμερικανίδες ηθοποιοί κινηματογράφου
Μεξικανές ηθοποιοί κινηματογράφου
Χρυσές Σφαίρες του 2015

Η 73η απονομή των Χρυσών Σφαιρών τίμησε τις καλύτερες παραγωγές του κινηματογράφου και της τηλεόρασης για τη χρονιά 2015 και μεταδόθηκε ζωντανά από τον αμερικανικό τηλεοπτικό σταθμό NBC στις 10 Ιανουαρίου 2016. Η απονομή πραγματοποιήθηκε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια και οικοδεσπότης της βραδιάς ήταν για 4η  φορά ο Ρίκι Τζερβέις. Οι υποψηφιότητες ανακοινώθηκαν στις 10 Δεκεμβρίου 2015.	
Το τιμητικό βραβείο συνολικής προσφοράς Σεσίλ Ντε Μιλ δόθηκε στον Ντένζελ Ουάσινγκτον στις 16 Νοεμβρίου 2015.

Υποψηφιότητες

Κινηματογράφος

Τηλεόραση

Πολλαπλές υποψηφιότητες

Κινηματογράφος
Οι παρακάτω 16 ταινίες είχαν πολλαπλές υποψηφιότητες:

Τηλεόραση
Οι παρακάτω 13 σειρές ήταν περισσότερες από μία φορές υποψήφιες:

Πολλαπλές νίκες

Κινηματογράφος

Οι παρακάτω 3 ταινίες κέρδισαν πάνω από μία φορά:

Τηλεόραση
Οι παρακάτω 2 σειρές είχαν παραπάνω από μία νίκες:

Παραπομπές

Εξωτερικοί σύνδεσμοι
 Επίσημη ιστοσελίδα 

Τελετές απονομής βραβείων Χρυσές Σφαίρες
Κινηματογραφικά γεγονότα του 2016
XHamster

Το xHamster είναι ιστοσελίδα παροχής βίντεο πορνογραφικού περιεχομένου, η οποία έχει τα κεντρικά γραφεία της στην Λεμεσό της Κύπρου. Τον Νοέμβριο του 2015 ήταν στην θέση 72 της κατάταξη του Alexa, κάτι που την τοποθετεί στις 100 πρώτες ιστοσελίδες του κόσμου από άποψη επισκεψιμότητας.

Διαφημίσεις με κακόβουλο λογισμικό 
Ο ερευνητής Conrad Longmore ισχυρίζεται ότι οι διαφημίσεις που παρουσιάζονται από την ιστοσελίδα, διαπιστώθηκε ότι περιείχαν κακόβουλο λογισμικό (malware), το οποίο εγκαθιστούσε επιβλαβή αρχεία στις συσκευές των χρηστών χωρίς την άδειά τους. Ο Longmore ισχυρίστηκε στο BBC ότι δύο δημοφιλείς ιστοσελίδες —το xHamster και το Pornhub— ήταν οι πιο μεγάλες απειλές.

Παραπομπές 

Ιστότοποι
Ευάγγελος Μαλέσιος

Ο Ευάγγελος Μαλέσιος του Νικολάου (γενν. 12 Ιανουαρίου 1951) είναι Έλληνας πολιτικός που διετέλεσε βουλευτής και υφυπουργός.

Βιογραφικό
Γεννήθηκε στο Πολύδωρο Ιωαννίνων. Σπούδασε στην Ιατρική Σχολή του Πανεπιστημίου Αθηνών και εργάστηκε ως ιατρός-πνευμονολόγος. Υπήρξε ιδρυτικό στέλεχος του ΠΑΣΟΚ το 1974, και διετέλεσε μέλος της Επιτροπής Νεολαίας και του Τομέα Επιστημόνων του Κινήματος.

Από το 1987 μέχρι το 1989 ήταν γραμματέας Οργανωτικού του ΠΑΣΟΚ.

Εκλέχθηκε βουλευτής Ιωαννίνων με το ΠΑΣΟΚ στις εκλογές του 1993, 1996 και 2000. Ήταν βασικό στέλεχος της ομάδας των «λοχαγών» που το 1996 υποστήριξε τον Κώστα Σημίτη στη διαδοχή του Ανδρέα Παπανδρέου.

Τον Οκτώβριο του 2001 διορίστηκε υφυπουργός Δημόσιας Τάξης, αλλά παραιτήθηκε από τη θέση αυτή τον Απρίλιο του 2003 μετά από συνεχείς επιθέσεις του εκδότη Γιώργου Κουρή, που εκείνη την περίοδο είχε στοχοποιήσει όλους τους υποστηρικτές του Κώστα Σημίτη στην Κοινοβουλευτική Ομάδα του ΠΑΣΟΚ. Ο Σημίτης εξοργισμένος έστειλε το ΣΔΟΕ στον Κουρή τον Μάιο του 2003.

Παραπομπές

Βουλευτές εκλεγμένοι με το ΠΑΣΟΚ
Βουλευτές Ιωαννίνων
Έλληνες υφυπουργοί Δημοσίας Τάξης
Έλληνες πνευμονολόγοι
Ψιλοκυβίνη

Η ψιλοκυβίνη είναι μια φυσική ψυχοτρόπος ουσία που παράγεται κυρίως από είδη μανιταριών του γένους Psilocybe. Η ψιλοκυβίνη στον ανθρώπινο οργανισμό μετατρέπεται γρήγορα σε ψιλοκίνη, η οποία έχει παρόμοιες ψυχοτρόπες ιδιότητες με το LSD, τη μεσκαλίνη και το DMT. Οι επιδράσεις της στον οργανισμό περιλαμβάνουν την ευφορία, τις οπτικές παραισθήσεις, την αλλαγή της αντίληψης, τη μεταβολή της αίσθησης του χρόνου. Πιθανές δυσάρεστες παρενέργειες της ψιλοκυβίνης είναι η ναυτία και οι κρίσεις πανικού.

Εξωτερικοί σύνδεσμοι 
 Τα μαγικά μανιτάρια «απαλύνουν την κατάθλιψη και τον φόβο του θανάτου in.gr (1/12/2016)

Παραπομπές 

Ψυχοτρόπες ουσίες
Αλκαλοειδή
Ινδόλες
Λουτεολίνη

Η λουτεολίνη είναι φλαβονοειδές που ανήκει στην υποκατηγορία των φλαβονών. Έχει απομονωθεί ως φυσικό προϊόν από πολλά φυτά ενώ πιο συχνά απαντάται στα φύλλα.

Παραπομπές 

Φλαβονοειδή
Νάσος Αλευράς

Ο Αθανάσιος (Νάσος) Αλευράς του Γεωργίου (18 Μαρτίου 1963) είναι Έλληνας δικηγόρος και πολιτικός που διετέλεσε βουλευτής του ΠΑΣΟΚ και υφυπουργός.

Βιογραφικό
Γεννήθηκε στην Αθήνα τον Μάρτιο του 1963. Είναι ανιψιός του ιστορικού στελέχους του ΠΑΣΟΚ Γιάννη Αλευρά, που διετέλεσε Πρόεδρος της Βουλής των Ελλήνων και προσωρινός Πρόεδρος της Ελληνικής Δημοκρατίας. Σπούδασε στη Νομική Σχολή του Πανεπιστημίου Αθηνών. Το 1984 εκλέχθηκε πρόεδρος του Συλλόγου φοιτητών Νομικής «Η Θέμις» με τη στήριξη της ΠΑΣΠ και το 1984-1985 εκπρόσωπος των φοιτητών στη Σύγκλητο του Πανεπιστημίου Αθηνών, ενώ διετέλεσε και μέλος του Κεντρικού Συμβουλίου της ΕΦΕΕ.

Από το 1987 ασκεί τη δικηγορία ως μέλος του Δικηγορικού Συλλόγου Αθηνών (ΔΣΑ), ειδικευμένος στο Ποινικό Δίκαιο. Το 1995 συμμετείχε ως ομιλητής σε σειρά διαλέξεων στο Πανεπιστήμιο του Χάρβαρντ με θέμα την Ελλάδα, ενώ το 1998 κλήθηκε στη Γαλλία από τη γαλλική κυβέρνηση σαν «Προσωπικότητα του Μέλλοντος».

Στις εκλογές του 1993 ήταν υποψήφιος βουλευτής Α΄ Αθηνών με το ΠΑΣΟΚ. Αρχικά δεν εκλέχθηκε, αλλά το 1994, με τον θάνατο του Γιώργου Γεννηματά, κατέλαβε την έδρα του. Επανεκλέχθηκε το 1996, 2000, 2004, 2007 και 2009.

Διετέλεσε υφυπουργός Περιβάλλοντος, Χωροταξίας και Δημοσίων Έργων (ΠΕΧΩΔΕ) από τον Απρίλιο του 2000 μέχρι τον Οκτώβριο του 2001, και υφυπουργός Πολιτισμού από τον Οκτώβριο του 2001 μέχρι τον Μάρτιο του 2004.

Παραπομπές

Βουλευτές Α' Αθηνών
Βουλευτές εκλεγμένοι με το ΠΑΣΟΚ
Έλληνες υφυπουργοί Πολιτισμού
Έλληνες υφυπουργοί Περιβάλλοντος, Χωροταξίας και Δημοσίων Έργων
Εβραϊκό Μουσείο Ελλάδος

Το Εβραϊκό Μουσείο Ελλάδος είναι ιστορικό-λαογραφικό μουσείο αφιερωμένο στην έρευνα και παρουσίαση του πολιτισμού και της ζωής των Ελλήνων Εβραίων, το οποίο βρίσκεται στο κέντρο της Αθήνας.

Ιστορική αναδρομή
Η ιδέα για την ίδρυση ενός θεματικού μουσείου σχετικού με τον ελληνικό εβραϊσμό γεννήθηκε στα τέλη της δεκαετίας του '70 στους κόλπους της ισραηλιτικής κοινότητας Αθηνών. Στην πρώτη του μορφή ιδρύθηκε το 1977 άτυπα ως ένα μικρό μουσείο με διάφορα αντικείμενα που είχαν διασωθεί από τον πόλεμο και προσφέρθηκαν από μέλη της εβραϊκής κοινότητας.

Σκοπός του ήταν να συλλέξει, να διατηρήσει, να ερευνήσει και να εκθέσει τα υλικά κατάλοιπα 2.300 χρόνων εβραϊκής ζωής στην Ελλάδα. Η συλλογή των εκθεμάτων του αποτελούνταν κυρίως από τεχνουργήματα, έγγραφα του 19ου και 20ού αιώνα, θρησκευτικά αντικείμενα και κοσμήματα που είχαν κατάσχει οι Βούλγαροι από τους Εβραίους της Θράκης το 1943 και τα οποία επιστράφηκαν στην ελληνική κυβέρνηση μετά την παραίτηση του Βούλγαρου βασιλιά. Με την πάροδο των ετών η συλλογή του μουσείου εμπλουτίστηκε σημαντικά χάρη στις προσπάθειες του τότε διευθυντή Ν. Σταυρουλάκη και με τη βοήθεια πολλών ιδιωτών.  

Το 1984 η συλλογή μεταφέρθηκε σε νοικιασμένο κτίριο στην Πλατεία Συντάγματος. Το 1989 το Εβραϊκό Μουσείο απέκτησε και νομική υπόσταση ως νομικό πρόσωπο ιδιωτικού δικαίου (Ν.Π.Ι.Δ.) διοικούμενο από επταμελές διοικητικό συμβούλιο. 

Η διεύρυνση των δραστηριοτήτων του μουσείου και αυξανόμενος αριθμός εκθεμάτων δημιούργησαν την ανάγκη εξεύρεσης νέου χώρου. Το 1977 με τη βοήθεια του Υπουργείου Πολιτισμού, του Συλλόγου των Φίλων του Μουσείου και του Κεντρικού Ισραηλιτικού Συμβουλίου το Εβραϊκό Μουσείο απέκτησε ιδιόκτητη στέγη με την αγορά ενός νεοκλασικού  κτίσματος  στην οδό Νίκης 39 στο κέντρο της Αθήνας και το οποίο ανακαινίστηκε για να στεγάσει τις συλλογές. Σε συνολικό χώρο 800 τ.μ. το Μουσείο φιλοξενεί εκτός από τις μόνιμες συλλογές του, περιοδικές εκθέσεις, εκθέσεις σύγχρονης τέχνης, χώρος βιντεοπροβολών, αίθουσα εκπαιδευτικών προγραμμάτων, βιβλιοθήκη, φωτογραφικό αρχείο και εργαστήριο, εργαστήριο συντήρησης και πωλητήριο.

Δραστηριότητες
Οι δραστηριότητές του επεκτείνονται στον τομέα της έρευνας και μελέτης του ελληνικού εβραϊσμού, σε συνεργασίες με ξένους επιστήμονες, και σε εκδόσεις, επιστημονικά συνέδρια κ.α. 

Η πλούσια βιβλιοθήκη του και το φωτογραφικό αρχείο συνεισφέρουν στη μελέτη και διάσωση της εβραϊκής παράδοσης στην Ελλάδα. 

Επίσης δραστηριοποιείται σε εκπαιδευτικά προγράμματα διαπολιτισμικού χαρακτήρα για παιδιά και νέους, ενώ επιμορφώνει και εκπαιδευτικούς μέσω σεμιναρίων που αφορούν τη διδασκαλία του Ολοκαυτώματος.

Διακρίσεις
Το ελληνικό τμήμα του ICOM (International Council Of Museums - ICOM) απένειμε τον τίτλο «Τιμώμενο Μουσείο για το 2010» στο Εβραϊκό Μουσείο Ελλάδος, αναγνωρίζοντας με αυτό τον τρόπο το διαπολιτισμικό του έργο.

Παραπομπές

Εξωτερικοί σύνδεσμοι
 http://www.jewishmuseum.gr Επίσημη ιστοσελίδα του Μουσείου
 Υπουργείο Πολιτισμού-Εβραϊκό Μουσείο
 http://www.archaiologia.gr
 http://www.athensinfoguide.com/gr/wtsmuseums/jewishmuseum.htm

Μουσεία στην Αθήνα
Εβραϊκά μουσεία
Deutsche Telekom

Η Deutsche Telekom AG είναι γερμανική εταιρεία τηλεπικοινωνιών με έδρα τη Βόννη. Η Deutsche Telekom ιδρύθηκε το 1994 ως πρώην κρατικό μονοπώλιο που ιδιωτικοποιήθηκε. Από τον Ιούνιο του 2008, το γερμανικό κράτος εξακολουθεί να κατέχει το 15% των αποθεμάτων της εταιρείας άμεσα, και άλλο ένα 17% μέσω της κρατικής τράπεζας KfW. Η εταιρεία αποτελεί συστατικό μέρος του Euro Stoxx 50.

Παραπομπές

Εξωτερικοί σύνδεσμοι

Επιχειρήσεις της Γερμανίας
Γερμανικά εμπορικά σήματα
Μίνα Ορφανού

Η Μίνα Ορφανού (Ρόδος, 3 Μαΐου 1982 ) είναι Ελληνίδα καλλιτέχνιδα και ηθοποιός.

Βιογραφία 
Μεγάλωσε στην Κάλυμνο. Κατά τη διάρκεια της εφηβείας της προέβη σε επαναπροσδιορισμό φύλου. Έγινε γνωστή στο ευρύ κοινό για τον πρωταγωνιστικό της ρόλο στην ταινία Στρέλλα, ο οποίος της χάρισε βραβεία στην Ελλάδα και στο εξωτερικό, αλλά και από την συμμετοχή της στην σειρά του MEGA "Οι Βασιλιάδες".

Έχει κερδίσει Βραβείο Α' Καλύτερου Γυναικείου Ρόλου από την Ελληνική Ακαδημία Κινηματογράφου , ενώ και άλλα Βραβεία. 
Έχει επίσης Υποψηφιότητα για Βραβείο Ευρωπαϊκού Κινηματογράφου , που θεωρούνται αντίστοιχα των Αμερικανικών Βραβείων Όσκαρ. 

Συμμετείχε στο βίντεο-κλιπ της Ελένης Φουρέιρα για το τραγούδι "Πιο έρωτας πεθαίνεις" μαζί με άλλους γνωστούς ηθοποιούς όπως η Εβελίνα Παπούλια και ο Νίκος Αναδιώτης.

Επίσης εκτός από Ηθοποιός , είναι  γνωστή Ζωγράφος , Διακοσμήτρια και Τηλεοπτική Προσωπικότητα.

Παραπομπές

Εξωτερικοί Σύνδεσμοι
Η Μίνα Ορφανού στο IMDb

ΛΟΑΤ πρόσωπα από την Ελλάδα
Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
274301 Wikipedia

Ο 274301 Wikipedia (ανεπίσημες ονομασίες: , , ) είναι ένας αστεροειδής με τροχιά στην κύρια ζώνη αστεροειδών. Ανακαλύφθηκε από το Αστρονομικό Παρατηρητήριο Αντρουσίβκα τον Αύγουστο του 2008. Ο αστεροειδής πήρε το όνομά του από την διαδικτυακή εγκυκλοπαίδεια Βικιπαίδεια τον Ιανουάριο του 2013.

Ανακάλυψη 
Ο αστεροειδής ανακαλύφθηκε από αστρονόμους στο Αστρονομικό Παρατηρητήριο Αντρουσίβκα (Α50) στην Ουκρανία, το μόνο ιδιωτικό παρατηρητήριο της χώρας, που έχει ανακαλύψει περισσότερους από 90 αστεροειδείς από το 2003. Η πρώτη παρατήρησή του έγινε από την ομάδα του Αντρουσίβκα στις25 Αυγούστου 2008 στις 22:47 (UTC). Παρατηρήθηκε και την επόμενη νύχτα και του δόθηκε ανεπίσημη ονομασία . Μετά την παρατήρησή του και στις 6 Σεπτεμβρίου από την ομάδα του Αντρουσίβκα, υπολογίστηκε με ακρίβεια η τροχιά του αστεροειδούς. Τότε διαπιστώθηκε ότι ο αστεροειδής  ήταν ο ίδιος με τον  και τον , που είχαν εντοπιστεί πρωτύτερα από τα παρατηρητήρια Caussols–ODAS στην Γαλλία και Mount Lemmon Survey και Steward Observatory στην Αριζόνα. Στις 18 Απριλίου 2011 ο αστεροειδής έλαβε τον αριθμό 274301. Η σύνθεση του αστεροειδή δεν είναι γνωστή, αλλά είναι πιθανό να αποτελείται, όπως και άλλοι αστεροειδείς στην κύρια ζώνη, από ένα μείγμα πέτρας και μέταλλου.

Ονομασία
Η απόφαση της Επιτροπής Ονοματοδοσίας Μικρών Αντικειμένων να αποδώσει το όνομα Wikipedia στον αστεροειδή δημοσιοποιήθηκε στο αστρονομικό περιοδικό Minor Planet Circulars στις 27 Ιανουαρίου 2013. Η ονομασία προτάθηκε από τον Αντρίι Μακούκα, μέλος της επιτροπής της Wikimedia Ουκρανίας. Υποβλήθηκε στην Επιτροπή Ονοματοδοσίας από τον ιδιοκτήτη του παρατηρητηρίου, Γιούρι Ιβαστσένκο.

Η επίσημη ανακοίνωση της ονοματοδοσίας είναι:

Παραπομπές 

Αστεροειδείς Κύριας Ζώνης
Βικιπαίδεια
Γενεαλογία Βυζαντινών Αυτοκρατόρων



Έτη 286-474
Παρακάτω εμφανίζονται οι συγγενικές σχέσεις των Δυναστειών των Ρωμαίων Αυτοκρατόρων:

Γενεαλογία Ρωμαίων Αυτοκρατόρων

Πηγές
 

Γενεαλογία
Γεώργιος Αρκέντης

Ο Γεώργιος Αρκέντης (;  -  22 Μαρτίου 1965) ήταν Έλληνας δικηγόρος. Υπηρέτησε ως νομάρχης σε διάφορους νομούς.

Βιογραφία 
Διορίστηκε ως δικηγόρος παρ' Αρείω Πάγω. Πολιτεύτηκε με το Κόμμα Φιλελευθέρων το 1946 στην εκλογική περιφέρεια Αιτωλοακαρνανίας, χωρίς να εκλεγεί, καθώς συγκέντρωσε μόνο 139 ψήφους.

Διορίστηκε Νομάρχης Κιλκίς στις 22 Σεπτεμβρίου 1949 και υπηρέτησε ως τις 7 Οκτωβρίου του ίδιου έτους.

Ανέλαβε Νομάρχης Καστοριάς το 1950, και Νομάρχης Φωκίδας το 1951.

Ήταν παντρεμένος με την Ευανθία Αρκέντη. Πέθανε τον Μάρτιο του 1965 και η κηδεία του έγινε στις 23 Μαρτίου από τον ιερό ναό του Πρώτου Νεκροταφείου.

Παραπομπές 

Έλληνες δικηγόροι
Νομάρχες Καστοριάς
Νομάρχες Κιλκίς
Νομάρχες Φωκίδας
Μαδαγασκάρη 3: Οι Φυγάδες της Ευρώπης

Μαδαγασκάρη 3: Οι Φυγάδες της Ευρώπης (Αγγλικά: Madagascar 3: Europe's Most Wanted) είναι ο τίτλος αμερικανικής ταινίας κινουμένων σχεδίων στην οποία χρησιμοποιήθηκαν ηλεκτρονικοί υπολογιστές για την παραγωγή της. Η ταινία αυτή παράχθηκε και διανεμήθηκε από την DreamWorks. Δημιουργοί της ταινίας είναι ο Έρικ Νταρνέλ και ο Τομ ΜακΓκραθ. Τις φωνές χαρίζουν οι Μπεν Στίλερ, Κρις Ροκ, Ντέιβιντ Σουίμερ και άλλοι.

Πλοκή 
Ο Άλεξ το λιοντάρι, ο Μάρτι η ζέβρα, ο Μέλμαν η καμηλοπάρδαλη και η Γκλόρια η ιπποποταμίνα ακόμη παλεύουν να επιστρέψουν στο σπίτι τους, στο αγαπητό «Μεγάλο Μήλο». Φυσικά και ο Βασιλιάς Τζουλιάν, ο Μορίς και οι Πιγκουίνοι θα αποτελέσουν μέρος αυτής της περιπέτειας. Το ταξίδι τους αυτή τη φορά θα τους οδηγήσει στην Ευρώπη, όπου θα ανακαλύψουν την τέλεια κάλυψη: ένα περιοδεύων τσίρκο, το οποίο θα ξαναστήσουν από την αρχή και θα το χρησιμοποιήσουν για να καταφέρουν τον στόχο τους.

Χυτό Φωνής

Δείτε επίσης 
 Μαδαγασκάρη (ταινία)
 Μαδαγασκάρη 2 (ταινία)

Παραπομπές

Εξωτερικοί σύνδεσμοι

 Επίσημη ιστοσελίδα
 Μαδαγασκάρη 3: Οι φυγάδες της Ευρώπης στο IMDb

Αμερικανικές ταινίες
Ταινίες του 2012
Ταινίες παραγωγής DreamWorks
Αμερικανικές ταινίες κινουμένων σχεδίων
Αγγλόφωνες ταινίες
Ταινίες κινουμένων σχεδίων της Paramount Pictures
Ταινίες κινουμένων σχεδίων της DreamWorks Animation
Κωμικές ταινίες κινουμένων σχεδίων
Αμερικανικές 3D ταινίες
Ταύρος των Κερκυραίων (Δελφοί)

Μεταξύ των αναθημάτων των ελληνικών πόλεων στο τέμενος του Απόλλωνα στους Δελφούς ξεχώριζε ένας χάλκινος ταύρος αφιερωμένος από τους πολίτες της Κέρκυρας.

Περιγραφή 
Στα δεξιά, αμέσως μετά την είσοδο στο ιερό του Απόλλωνα στους Δελφούς, συναντά κανείς τη βάση του χάλκινου ταύρου που αφιέρωσαν οι Κερκυραίοι γύρω στο 480 π.Χ. για να τιμήσουν μια αξιομνημόνευτη αλιευτική συγκομιδή τόννου. Το άγαλμα ήταν φιλοτεχνημένο από τον αιγινήτη γλύπτη Θεόπροπο. Σύμφωνα με τον Παυσανία  ένας ταύρος στην Κέρκυρα εγκατέλειπε κάθε μέρα το κοπάδι του και κατέβαινε στην ακροθαλασσιά μουγκρίζοντας. Ο βοσκός, που τον παρακολούθησε, διαπίστωσε ότι η θάλασσα ήταν γεμάτη ψάρια. Ειδοποίησε τους συντοπίτες του και εκείνοι έσπευσαν, όμως δεν κατόρθωναν να πιάσουν τα ψάρια. Στη συνέχεια έστειλαν πρεσβεία στο Μαντείο των Δελφών και, αφού θυσίασαν έναν ταύρο στον Ποσειδώνα, η ψαριά τους ευοδώθηκε. Με το ένα δέκατο από τα έσοδα της μεγάλης αυτής αλιευτικής επιτυχίας οι Κερκυραίοι αφιέρωσαν τον χάλκινο ταύρο.

Παραπομπές 

Δρόμοι του Παυσανία:https://archive.is/20160308173338/http://arcadia.ceid.upatras.gr/pausanias/book.php?id=4&lang=1&kef=9

Αναθήματα
Φουμίτο Ουέντα

Ο Φουμίτο Ουέντα (ιαπωνικά: 上田 文人, Χέπμπορν: Ueda Fumito) είναι Ιάπωνας σχεδιαστής βιντεοπαιχνιδιών. Ήταν σκηνοθέτης και διευθύνων σχεδιασμού στα παιχνίδια Ico και Shadow of the Colossus της Sony Computer Entertainment για το PlayStation 2.

Ο ίδιος περιέγραψε τον εαυτό του ως ένα πολύ περίεργο παιδί, λέγοντας: "Διασκέδαζα να πιάνω και να κρατάω ζωντανά πράγματα, όπως ψάρια και πουλιά. Πέρα από αυτό, μου άρεσε και να παρακολουθώ και να φτιάχνω animation. Βασικά, φαινόταν ότι με ενδιέφεραν πράγματα που κινούνταν". Ανάμεσα στα αγαπημένα του μαθήματα στο σχολείο ήταν η τέχνη: μία πειθαρχία η οποία ακόμη παίζει ενεργό ρόλο στη ζωή του Ουέντα, και η οποία υπό διαφορετικές συνθήκες θα τον είχε οδηγήσει σε κάποια εναλλακτική επιλογή επαγγέλματος. "Αν δεν ήμουν στη βιομηχανία των βιντεοπαιχνιδιών, θα ήθελα να γινόμουν ένας κλασσικός καλλιτέχνης. Αν και εκτιμώ όχι μόνο τα παιχνίδια αλλά και επίσης οτιδήποτε άλλο που εκφράζει κάτι -είναι οι ταινίες, οι νουβέλες ή τα μάνγκα-  όλες τις μορφές τέχνης".

Τα παιχνίδια του έχουν κατορθώσει να θεωρούνται cult και χαρακτηρίζονται από μία σημαντική έλλειψη σεναρίου, παρουσιάζονται με υπερβολικό φως και λίγους διαλόγους. Ο ίδιος χαρακτηρίζει αυτό τη την προσέγγιση ως "σχεδιασμό με αφαίρεση". Έχει συχνά χαρακτηριστεί ως ένας auteur σκηνοθέτης βιντεοπαιχνιδιών.

Έργο 

 D no Shokutaku: Director's Cut (1996), animator
 Enemy Zero (1997), animator
 Ico (2001), σκηνοθέτης, ιθύνων σχεδιαστής, ιθύνων animator, διευθύνων τέχνης
 Shadow of the Colossus (2005), σκηνοθέτης, συγγραφέας, ιθύνων σχεδιαστής
 The Last Guardian (2016), σκηνοθέτης, ιθύνων σχεδιαστής, παραγωγός
 Project Unnamed, σκηνοθέτης, ιθύνων σχεδιαστής, παραγωγός

Παραπομπές 

Team Ico
Ιάπωνες σκηνοθέτες βιντεοπαιχνιδιών‎
Ιάπωνες σχεδιαστές βιντεοπαιχνιδιών‎
Δημήτριος (Μιχαήλ) Κομνηνός Δούκας ο Κουτρούλης

Ο Δημήτριος Δούκας Κομνηνός Κουτρούλης Ἄγγελος (πέθανε μετά το 1304) ήταν ο τρίτος γιος του Δεσπότη της Ηπείρου Μιχαήλ Β΄ Κομνηνού Δούκα με την νόμιμη σύζυγο του Αγία Θεοδώρα της Άρτας, μεγαλύτερος αδελφός του ήταν ο διάδοχος του πατέρα του Νικηφόρος Α΄ Κομνηνός Δούκας. Άλλαξε το όνομά του σε Μιχαήλ και αποκαλείται από τις πηγές ως "Κουτρούλης". Παντρεύτηκε την Άννα Παλαιολογίνα (1278), κόρη του Βυζαντινού αυτοκράτορα Μιχαήλ Η΄ και δέχτηκε από τον πεθερό του τον τίτλο του "Δεσπότη".

Πολέμησε στο πλευρό των Βυζαντινών εναντίον του Βασιλιά της Νεαπόλεως Καρόλου του Ανδεγαυού, διακρίθηκε στην πολιορκία του Μπεράτ (1280 - 1281) και εναντίον των Αλανών (1300). Ο κουνιάδος του Ανδρόνικος Β' Παλαιολόγος τον κατηγόρησε αργότερα για συνωμοσία σε βάρος του, φυλακίστηκε (1304) και στην συνέχεια εξαφανίστηκε από τις πηγές.

Οικογένεια

Με την πρώτη του σύζυγο Άννα Παλαιολογίνα απέκτησε :

Κωνσταντίνος Παλαιολόγος Άγγελος (πέθανε το 1345) που είχε τέκνα:
Ευδοκία Παλαιολογίνα Αγγελίνα, παντρεύτηκε τον Δημήτριο Τσαμπλάκωνα, μεγάλο στρατοπεδάρχη
Ανδρόνικος Παλαιολόγος Άγγελος, νυμφεύτηκε μία κόρη του Αλεξίου Απόκαυκου, μεγάλου δουκός
Ανδρόνικος Άγγελος Παλαιολόγος (1282 - 1328), νυμφεύτηκε μία κόρη του Γεωργίου Κοκάλα και είχε κόρη την:
Άννα Αγγελίνα (πέθανε το 1355), παντρεύτηκε σε πρώτο γάμο τον Ιωάννη Β΄ Ορσίνι κόμη της Κεφαλληνίας και σε δεύτερο γάμο τον Ιβάν των Στρατσιμίρ, αδελφό του Ιβάν Αλεξάνταρ ηγεμόνα των Βουλγάρων

Με την δεύτερη σύζυγο του Άννα Τέρτερ, κόρη του τσάρου της Βουλγαρίας Γεωργίου Τέρτερ Α΄ απέκτησε και άλλα παιδιά ανάμεσα στα οποία μια κόρη που παντρεύτηκε τον Αλέξιο Ραούλ.

Παραπομπές

Πηγές

Guilland, Rodolphe (1959). "Recherches sur l'histoire administrative de l'Empire byzantin: Le despote, δεσπότης". Revue des études byzantines (in French). 
Trapp, Erich; Beyer, Hans-Veit; Walther, Rainer; Sturm-Schnabl, Katja; Kislinger, Ewald; Leontiadis, Ioannis; Kaplaneres, Sokrates (1976–1996). Prosopographisches Lexikon der Palaiologenzeit (Γερμανικά)

Εξωτερικοί σύνδεσμοι
Οίκος των Αγγέλων

Δυναστεία των Αγγέλων
Βυζαντινοί του 13ου αιώνα
Σκουτάρος

Στη βόρεια πλαγιά του όρους Σκοτεινού, επτά περίπου χιλιόμετρα δυτικά της Πέτρας και 62 χλμ από την πόλη της Μυτιλήνης βρίσκεται το μεγάλο ημιορεινό χωριό Σκουτάρος, με 1.000 κατοίκους περίπου. Είναι χτισμένο αμφιθεατρικά στην πλαγιά του όρους Σκοτεινό , σε υψόμετρο 151μ. στο οποίο πιθανότατα οφείλει και το όνομά του. 

Οι κάτοικοι είναι κυρίως γεωργοί, κτηνοτρόφοι και ελαιοκαλλιεργητές. Διαθέτει δύο ελαιοτριβεία, ένα ιδιωτικό κι ένα τον Αγροτικού Συνεταιρισμού Σκουτάρου (εκ των οποίων το ελαιοτριβείο του Συνεταιρισμού έχει κλείσει). Τα τελευταία χρόνια αρκετοί είναι αυτοί που ασχολούνται με τον τουρισμό.

Στο χωριό λειτουργεί σχολή ταπητουργίας που υπάγεται στο Υπουργείο Υγείας και Πρόνοιας και στεγάζεται σ’ ένα θαυμάσιο διατηρητέο κτίριο του 1909 που παλαιότερα στεγαζόταν το Παρθεναγωγείο. Το χωριό διαθέτει Νηπιαγωγείο, Δημοτικό Σχολείο, Αγροτικό Ιατρείο, αθλητικό και πολιτιστικό Σύλλογο με αρκετά πλούσια δράση. Οι κάτοικοι του Σκουτάρου ασχολούνται ερασιτεχνικά με την παραδοσιακή μουσική και το θέατρο. Φημίζεται ιδιαίτερα για τους παραδοσιακούς οργανοπαίχτες του.

Αξιοθέατα
Στην πλατεία του χωριού βρίσκεται ο ναός της Κοιμήσεως της Θεοτόκου, τρίκλιτη βασιλική του 1880 με υπέροχο ξυλόγλυπτο τέμπλο και καμπαναριό από γκρίζο τραχείτη. Κοντά στην εκκλησία συναντούμε το ανακαινισμένο νεοκλασικό κτίριο του παλιού Δημοτικού Σχολείου, χτισμένο από τραχείτη το 1909, όπου λειτουργεί σήμερα Σχολή Ταπητουργίας.

Επίνειο του χωριού είναι η Αναξος, στο δρόμο από Πέτρα προς Σκουτάρο, με απέραντη ακρογιαλιά, γραφικές ταβέρνες, ενοικιαζόμενα δωμάτια και ξενοδοχεία.

Δυτικά της Ανάξου βρίσκεται η Μικρή Τσιχράντα (Αμπέλια), παραλία σε καταπράσινο λαγκάδι. Δυτικότερα είναι η Μεγάλη Τσιχράντα με το ξωκλήσι τον Αγίου Παντελεήμονα, όπου στις 27 Ιουλίου γίνεται πανηγύρι, για το οποίο οι Σκουταριώτες δείχνουν ιδιαίτερη ευαισθησία.

Εικόνες

Παραπομπές

Εξωτερικοί σύνδεσμοι 
 Αρχειακό & οπτικό-ακουστικό υλικό ερευνών Ακαδημίας Αθηνών 
 Δήμος.gr
 Φθινοπωρινή βόλτα στο παραδοσιακό χωριό της Λέσβου

Χωριά της Λέσβου
Δήμος Δυτικής Λέσβου
Πάνορμος Φωκίδας

Η Πάνορμος είναι πεδινό χωριό της Δωρίδας του Νομού Φωκίδας σε υψόμετρο 90 μέτρων. Σύμφωνα με την απογραφή του 2011, έχει 88 κατοίκους και μαζί με τον Όρμο Λεμονιάς (127 κάτοικοι) συναποτελούν την Τοπική Κοινότητα Πανόρμου και υπάγονται στην Δημοτική Ενότητα Τολοφώνος του Δήμου Δωρίδος με συνολικό πληθυσμό 367 κατοίκους.

Ιστορία
Τα αρχιτεκτονικά κατάλοιπα της πόλης Πάνορμος εντοπίζονται στις πλαγιές του όρους Άγιος Ηλίας. Η πόλη ταυτίζεται από τους μελετητές με την αρχαία πόλη της δυτικής Λοκρίδας, Φαιστίνο, όπου υπήρχε το σημαντικό ιερό του Απόλλωνος του εν Φαιστίνω. Σημαντικά ευρήματα από τον ευρύτερο χώρο αναδεικνύουν τη σημασία της περιοχής στα αρχαία χρόνια: η πλούσια κλασσική πιθοταφή (θέση Λούζα), ο αρχαίος αμυντικός πύργος στα βορειοδυτικά του χωριού και ο αριθμός των επιγραφών με τις οι λεγόμενες ωνές, απελευθερωτικές πράξεις δούλων σύμφωνα με τις οποίες ο δούλος πωλούνταν στον Θεό εντός του ιερού του Απόλλωνα, οι οποίες ανακαλύφθηκαν το 1947. Η έγκυρη πώληση δούλων ενώπιον μαρτύρων με το σκοπό την απελευθέρωση, ήταν μια πρακτική πολύ διαδεδομένη στην Κεντρική Ελλάδα και κυρίως στους Δελφούς.

Η Πάνορμος παλαιότερα ονομαζόταν Κίσσελη, γραφόταν και Κύσσελη. Το 1912 αναγνωρίστηκε ως Κοινότητα Κύσσελης ενώ το 1928 μετονομάστηκε σε Κοινότητα Λεμονιάς και το 1931 σε Κοινότητα Πανόρμου.

Απογραφές πληθυσμού

Παραπομπές

Αρχαίες ελληνικές πόλεις
Χωριά του νομού Φωκίδας
Δήμος Δωρίδος
Κύλιξ του Απόλλωνα

Κύλιξ λευκού βάθους με απεικόνιση του Απόλλωνα, που αποτελεί ένα από τα πιο γνωστά εκθέματα του Αρχαιολογικού Μουσείου Δελφών

Περιγραφή
Το Αρχαιολογικό Μουσείο Δελφών διαθέτει κεραμικά ευρήματα κυρίως στη νέα αίθουσα του ισογείου, όχι όμως και στον κύριο εκθεσιακό του χώρο.Μεταξύ των λίγων κεραμικών του Μουσείου συγκαταλέγεται μια κύλιξ λευκού βάθους, που προέρχεται από έναν αποθέτη όπου είχαν τοποθετηθεί κτερίσματα τάφων κατά την εκκαρθάρισή τους, καθώς απαγορευόταν να καταστραφούν.  Απεικονίζει τον θεό Απόλλωνα με περίτεχνη κόμμωση και δάφνινο στεφάνι στα μαλλιά. Ο θεός είναι καθισμένος σε οκλαδία δίφρο, ένα είδος πτυσσόμενου καθίσματος χωρίς πλάτη. Φορά λευκό χιτώνα, ερυθρό ιμάτιο και σανδάλια. Στο αριστερό του χέρι ένας κόκκινος ιμάντας συγκρατεί μια επτάχορδη λύρα από καύκαλο χελώνας (χέλυς), ενώ τα δάχτυλά του είναι στις χορδές, και με το δεξί σπένδει από φιάλη με κοσμήματα. Απέναντί του αποδίδεται ένα μαύρο πουλί, για το οποίο έχουν δοθεί ποικίλες ερμηνείες. Κάποιοι θεωρούν ότι απεικονίζει απλό μαντικό πουλί, ενώ άλλοι το ταυτίζουν ως το κοράκι που έφερε στον Απόλλωνα το μήνυμα  του γάμου της αγαπημένης του Κορωνίδας, κόρης του βασιλιά Φλεγύα. Το αριστουργηματικό αυτό έργο χρονολογείται στη δεκαετία 480-470 π.Χ και αποτελεί έργο αττικού εργαστηρίου. Η παράσταση αποδίδει θαυμάσια με εικαστικό τρόπο τον στίχο από τον β' ύμνο στον Απόλλωνα που βρέθηκε στο νότιο τοίχο του Θησαυρού των Αθηναίων: 
“Τραγουδήστε για τον χρυσόμαλλο Πύθιο που τοξεύει μακριά και παίζει ωραία λύρα” 
(Μέλπετε δε Πύθιον χρυσοχαίταν έκατον εύλυραν).

Βιβλιογραφία
Κολώνια,Ρ.Το Αρχαιολογικό Μουσείο Δελφών, Αθήνα 2006
Amandry, P., Chamoux, P., Guide de Delphes: Le musée, 1991, 231-233

Εξωτερικοί σύνδεσμοι
http://odysseus.culture.gr/h/4/eh430.jsp?obj_id=4678

Αρχαιολογικό Μουσείο Δελφών
Βίκτορ Ερίθε

Ο Βίκτορ Ερίθε είναι Ισπανός σκηνοθέτης γεννημένος το 1940.

Σπούδασε πολιτική επιστήμη και κινηματογράφο, εργάστηκε ως κριτικός κινηματογράφου, σεναριογράφος και έχει γυρίσει ταινίες και ντοκιμαντέρ. Στα έργα του πραγματεύεται κυρίως τον Ισπανικό Εμφύλιο, τις σχέσεις πατέρα και κόρης, τα πνεύματα, τους τόνους και τα σημεία στίξης του φωτός.

Η ταινία Το πνεύμα του μελισσιού θεωρείται ένα από τα αριστουργήματα του ισπανικού κινηματογράφου.

Φιλμογραφία

Ταινίες
1969 Οι προκλήσεις
1973 Το πνεύμα του μελισσιού
1983 Ο Νότος
2006 10 λεπτά γηραιότερος: η τρομπέτα

Ντοκιμαντέρ
1961 Στη βεράντα
1962 Σελίδες ενός ξεχασμένου ημερολογίου
1963 Μέρες λησμονημένες
1966 Entre vias 
1992 Το όνειρο του φωτόςΒιβλιογραφία

(2004) Victor Erice, Συλλογικό (Βίκτορ Ερίθε, Θόδωρος Αγγελόπουλος κ.ά.), Φεστιβάλ Κινηματογράφου Θεσσαλονίκης

Αφιερώματα 
Το 2004, το 45ο Φεστιβάλ Κινηματογράφου Θεσσαλονίκης έκανε αφιέρωμα στον Αμπάς Κιαροστάμι με τίτλο Η αναζήτηση του φωτός. Στο πλαίσιο αυτού του αφιερώματος, προβλήθηκαν οι ταινίες Οι προκλήσεις (1968), Το πνεύμα του μελισσιού (1973), Ο νότος (1982), Το όνειρο του φωτός (1992) και Στα ίχνη ενός πνεύματος (1998).

Παραπομπές

Ισπανοί σκηνοθέτες
Ισπανοί σεναριογράφοι
Βάσκοι
Άγαλμα Σατύρου από το Κάλλιον

Το πήλινο άγαλμα νεαρού σατύρου από το Κάλλιον είναι ένα από τα πιο ξεχωριστά εκθέματα του Αρχαιολογικού Μουσείου Άμφισσας

Περιγραφή
Στο Αρχαιολογικό Μουσείο Άμφισσας εκτίθενται ορισμένα από τα ευρήματα από τις ανασκαφές στο Κάλλιον. Η ελληνιστική πόλη, από τις σημαντικότερες του Κοινού των Αιτωλών, ανασκάφηκε συστηματικά στη διετία 1978-1979 από τον καθ. Π. Θέμελη, καθώς η θέση επρόκειτο να κατακλυσθεί στη συνέχεια από τα νερά του ποταμού Μόρνου. 
Το πήλινο άγαλμα, ύψους περίπου ενός μέτρου, εικονίζει νεαρό αγένειο σάτυρο. Φορά στεφάνι κισσού στα μαλλιά,  χιτώνα κοντό και δορά στο στήθος. Το αριστερό του χέρι είναι υψωμένο και μάλλον κρατούσε θύρσο, το γνωστό σύμβολο της διονυσιακής λατρείας, που αποτελούνταν από ένα ραβδί με κουκουνάρι στην κορυφή. Με το δεξί χέρι ο νεαρός Σάτυρος κάνει σπονδή μέσα από μια κύλικα. 
Το άγαλμα βρέθηκε θρυμματισμένο σε πολλά κομμάτια και απόκαταστάθηκε με κοπιώδεις προσπάθειες από τους συντηρητές της Εφορείας Αρχαιοτήτων Φωκίδος.

Εξωτερικοί σύνδεσμοι
http://odysseus.culture.gr/h/3/gh351.jsp?obj_id=4923

Αρχαία ελληνική πηλοπλαστική
Άμφισσα
Ερβέ Δ΄ ντε Ντονζί

Ο Ερβέ Δ΄ ντε Ντονζί, αποβιώσας το 1222, ήταν άρχοντας του Ντονζί και κόμης του Νεβέρ από το 1199 έως το 1222. Ήταν υιός του Ερβέ Γ΄ († 1187), άρχοντα του Ντονζί, και της Ματίλντ Γκουέ, κόρης του Γκιγιώμ Δ΄ Γκουέ, άρχοντα του Αλουΐ (1125, Γαλλία - 1171) και της Ελισάβετ της Καμπανίας (Ισαβέλλα του Μπλουά).

Βιογραφία 
Βασσάλος του Πέτρου Β΄ του Κουρτεναί, κόμη του Νεβέρ, της Οσέρ και του του Τονέρ, εξεγέρθηκε εναντίον του με στόχο την κατάληψη του κάστρου του Ζιάν, τον νίκησε στο Κον-συρ-Λουάρ, ενώ, στην διάρκεια της ίδιας μάχης, τον συνέλαβε ως αιχμάλωτό του. Για την απελευθέρωσή του, ο Πέτρος υποχρεώθηκε να του παραχωρήσει σε γάμο την κόρη του Ματθίλδη, καθώς και την Κομητεία του Νεβέρ. Ο Πέτρος του Κουρτεναί διατήρησε υπό την μορφή πηγής εισοδήματος τις κομητείες της Οσέρ και του Τονέρ. Ο Πάπας αρνήθηκε, αρχικά, να παραχωρήσει την ακύρωση της αιμομιξίας για τον γάμο, την οποία παραχώρησε μονάχα ύστερα από αρκετά χρόνια (το 1213), υποχρεώνοντας τον Ερβέ να συμμετάσχει σε αριθμό Σταυροφοριών.

Ως εκ τούτου, το 1208, συμμετείχε στην Σταυροφορία των Αλβιγηνών στο πλευρό, μεταξύ άλλων, του γείτονα και αντιπάλου του, Εύδη Γ΄ της Βουργουνδίας. Συμμετείχε στην κατάληψη της Μπεζιέ και της Καρκασσόν, ωστόσο αρνήθηκε να λάβει τις υποκομητείες της Μπεζιέ και της Καρκασσόν που του είχαν προταθεί. Καθώς οι σαράντα υποχρεωτικές ημέρες συμμετοχής στην Σταυροφορία είχαν παρέλθει, ο ίδιος αρνήθηκε να συνεχίσει τον αγώνα και επέστρεψε στην κομητεία του.

Το 1210, ο Εύδης Γ΄ της Βουργουνδίας του παραχώρησε το Λιερναί.

Πολέμησε, επίσης, στην Μπουβίν (1214) στο πλευρό των Φλαμανδών, συμμετείχε στην εκστρατεία της Αγγλίας, η οποία είχε ως στόχο να τοποθετήσει τον Λουδοβίκο της Γαλλίας στον θρόνο της χώρας, την Ε΄ Σταυροφορία (1217), καθώς και την πολιορκία της Μαρμάντ.

Το 1217, ο πεθερός του, ο οποίος αποχώρησε προκειμένου να λάβει το στέμμα της Λατινικής Αυτοκρατορίας της Κωνσταντινούπολης του παραχώρησε την κομητεία του Τονέρ, το πιθανότερο έναντι ορισμένου χρηματικού ποσού. Στην συνέχεια, έλαβε την κομητεία της Οσέρ με τον θάνατο του Πέτρου το 1219, ενώ ο ίδιος απεβίωσε στις 23 Ιανουαρίου 1222 στο κάστρο του Σαιντ-Ανιάν. Ετάφη στο Αββαείο του Ποντινί.

Νυμφεύθηκε τον Οκτώβριο του 1199 την Ματθίλδη Α΄ του Νεβέρ (1188 † 1257), κόρη του Πέτρου Β΄ του Κουρτεναί και της Αγνής Α΄ του Νεβέρ, με την οποία και απέκτησε τους εξής απογόνους:
 Γουλιέλμος, απεβ. μεταξύ του 1207 και του 1214, μνηστεύθηκε τη Βεατρίκη του Βιενουά.
 Αγνή Β΄ απεβ. 1237, κόμισσα του Νεβέρ, παντρεύτηκε το 1223 με τον Γκι ντε Σατιγιόν, κόμη του Σαιν-Πολ.

Παραπομπές

Βιβλιογραφία 
 René de Lespinasse, Hervé de Donzy, comte de Nevers, Nevers, P. Fay, imprimeur, 1868 

Κόμητες του Νεβέρ
Κόμητες της Οσέρ
Κόμητες του Τονέρ
Σταυροφόροι
Σταυροφορία των Αλβιγηνών
Λουκάς Αποστολίδης

Ο Λουκάς Αποστολίδης του Θωμά (3 Απριλίου 1951) είναι Έλληνας δικηγόρος και πολιτικός που διετέλεσε βουλευτής Βοιωτίας με το ΠΑΣΟΚ και υφυπουργός Εθνικής Άμυνας.

Βιογραφικό
Γεννήθηκε το 1951 στην Αγία Άννα Βοιωτίας. Σπούδασε στη Νομική Σχολή του Πανεπιστημίου Αθηνών και πραγματοποίησε μεταπτυχιακές σπουδές στο Δίκαιο Εργασιακών Σχέσεων στο Πανεπιστήμιο Paris X Nanterre στη Γαλλία. Επίσης, παρακολούθησε μαθήματα σχετικά με τις μορφές των λαϊκών κινημάτων στην École Pratique στο Παρίσι. Ενώ σπούδαζε στη Νομική Αθηνών, υπήρξε μέλος της νεολαίας του ΠΑΚ Εσωτερικού και είχε αντιδικτατορική δράση.

Το 1974 υπήρξε ιδρυτικό στέλεχος του ΠΑΣΟΚ, και διετέλεσε μέλος της Κεντρικής Επιτροπής του Κινήματος, γραμματέας του Τομέα Συνδικαλιστικού και του Τομέα Κοινωνικής Πολιτικής.

Εκλέχθηκε βουλευτής Βοιωτίας του ΠΑΣΟΚ στις εκλογές του 1989 (Νοεμβρίου), του 1990, του 1993, του 1996 και του 2000. Διετέλεσε αντιπρόεδρος της Βουλής των Ελλήνων από το 1996 μέχρι το 2000, και υφυπουργός Εθνικής Άμυνας από το 2001 έως το 2004.

Έχει γράψει και εκδώσει τα εξής βιβλία:

«Μαρτυρία από το Ματωμένο Φοιτητικό Κίνημα 1967-1974» (1974)
«Το Δίλημμα» (και θεατρικό έργο, 1977)
«Συνδικαλιστική Εκπαίδευση και Ινστιτούτα Εργασίας» (1983)
«Συνδικάτα και Σοσιαλιστικός Μετασχηματισμός» (1985)
«Τεχνική Επαγγελματική Εκπαίδευση, Επιμόρφωση, Απασχόληση» (1988)
«Οι Εργαζόμενοι στο Προσκήνιο" (1989)
«Εργατικοί αγώνες και Νέο Κοινωνικό Σχέδιο» (1998)
«Η Αριστερά, η Δημοκρατία και η Κοινωνική Ευρώπη» (1998)
«Η Περιφέρεια σε Τροχιά Ανάπτυξης» (2000)

Παραπομπές

Βουλευτές εκλεγμένοι με το ΠΑΣΟΚ
Βουλευτές Βοιωτίας
Έλληνες υφυπουργοί Εθνικής Άμυνας
Μέλη του Πανελλήνιου Απελευθερωτικού Κινήματος
Γκυ του Νεβέρ

Ο Γκι ντε Νεβέρ, γεννημένος το 1131 και αποβιώσας το 1176, ήταν κόμης του Νεβέρ, της Οσέρ και του Τονέρ. Ήταν υιός του Γουλιέλμου Γ΄, κόμη του Νεβέρ, της Οσέρ και του Τονέρ και της Ίντα του Σπόνχαϊμ Νυμφεύθηκε την Ματθίλδη, εγγονή του Δούκα Ούγου Β΄ της Βουργουνδίας, λίγο καιρό πριν την αναχώρησή του για τους Αγίους Τόπους.

Ο Γκι απεβίωσε το 1176 και τον διαδέχθηκε ο υιός του, Γουλιέλμος, ενώ η σύζυγός του, Ματθίλδη, ανέλαβε την αντιβασιλεία του Νεβέρ.

Απόγονοι 
Ο Γκι και η Ματθίλδη απέκτησαν τους εξής απογόνους:
 Γουλιέλμος Ε΄ (1168 † 1181)
 Αγνή Α΄ (1170 † 1192)

Παραπομπές

Πηγές 
 

Οίκος του Νεβέρ
Κόμητες του Νεβέρ
Κόμητες της Οσέρ
Κόμητες του Τονέρ
United Artists

Η United Artists Corporation, γνωστή κυρίως ως United Artists, είναι ένα Αμερικανικό στούντιο παραγωγής και διανομής κινηματογραφικών και τηλεοπτικών ταινιών καθώς και τηλεοπτικών σειρών. Ιδρύθηκε το έτος 1919 από τον Τσάρλι Τσάπλιν, την Μαίρη Πίκφορντ, τον Ντ. Γ. Γκρίφιθ και τον Ντάγκλας Φέρμπανκς, με την πρόθεση να ελέγχουν οι ίδιοι τις ταινίες που κάνουνε παρά να εξαρτώνται από τα μεγάλα στούντιο. Κήρυξε χρεωκοπία το 1980 εξαιτίας της κριτικής και εισπρακτικής αποτυχίας της ταινίας Η Πύλη της Δύσεως με συνέπεια να εξαγοραστεί απο την MGM το 1981. Η United Artists επαναλειτούργησε τον Νοέμβριο του 2006  σε συνεργασία του Τομ Κρουζ και της Πόλα Γουόγκνερ μαζί με την Metro-Goldwyn-Mayer.

Παραπομπές

Κινηματογραφικές εταιρίες παραγωγής
Ιστορία και πολιτισμός του Χόλυγουντ
Εταιρείες διανομής ταινιών των Ηνωμένων Πολιτειών
Τσάρλι Τσάπλιν
Τζέιμς Μποντ
Metro-Goldwyn-Mayer
Εταιρείες ιδρυθείσες το 1919